Tolong jelaskan mengenai Sajarah dari Grand Canyon dalam bahasa jawa

Taman Nasional pisanan kang ana ing Amérikah Sarékat

Grand Canyon dumunung ing sisih lor Arizona lan ana ing Taman Nasional Grand Canyon, salah siji taman nasional ing Amérikah Sarékat. Ing kana ana golongan jurang tebing kang terjal, dawane kira-kira 446 km, kanthi ambané saka 6 km nganti tekan 29 km kang jerune punjul 1.600 m. Wong kulit putih pisanan kang nemu ya iku García López de Cárdenas saka Spanyol ing taun 1540. Kasunyatane, panggonan iki wis dipanggone Penduduk Asli Amérika (Suku Indian) kang yasa panggonan kang dienggoni ing témbok ngarai adoh sadurungé tinemu déning García López.

Kabentuk suwéné nganti tekan milyaran taun

Para ahli akèh kang nggawe teri pembentukan Grand Canyon. Salah siji téyori anané Grand Canyon kang akèh dipercaya ya iku nalika Lempeng Pasifik lan Lempengan Bawana Amérika Utara tubruk-tinubrukan ndadèkaké anané rerangkèn pagunungan purba kang gedhé banget lan dhuwur.

Nalika ana owah-owahing iklim ekstrim ing 1,7 Milyar taun kapungkur, banyu sagara munggah menyang sadhuwuring bumi, kabèh padha kerem kalebu uga pagunungan purba iku. Kauripan ing sadhuwuring gunung kang kerem iku uga owah. Pérangan dhuwur pagunungan ditutupi pasir sagara lan kanthi otomatis kéwan-kéwan kang urip ing sagara uga bisa urip ing sadhuwuring pasir kang nutupi pagunungan.

Nanging nalika banyu sagara wiwit asad, pagunungan wiwit katon manèh. Endapan pasir lan kéwan sagarane isih ana ing sadhuwure. Sansaya suwé, kéwan-kéwan sagara kaya déné brachiopoda, koral, moluska, lili laut, utawa cacing laut dadi fosil ing lapisan kang paling dhuwur Grand Canyon.